CELEX: 
Language: et
Date: 2017-06-02 00:00:00
Title: KOMISJONI DELEGEERITUD MÄÄRUS (EL) …/…, amending Annexes I and II to Regulation (EU) No 510/2011 of the European Parliament and of the Council for the purpose of adapting them to the change in the regulatory test procedure for the measurement of CO2 from light commercial vehicles

SELETUSKIRI
            
            
               1.DELEGEERITUD ÕIGUSAKTI TAUST
            
            
               Varsti jõustub uus regulatiivne katsemeetod kergsõidukite CO2-heite ja kütusekulu mõõtmiseks – ühtlustatud ülemaailmne kergsõidukite katsetamise meetod (World Harmonised Light Vehicles Test Procedure, WLTP), millega asendatakse praegune vananenud uus Euroopa sõidutsükkel (New European Driving Cycle, NEDC). 
            
            
               WLTP meetodiga saadakse eeldatavalt sellised CO2-heite ja kütusekulu väärtused, mis vastavad paremini tegelikele sõidutingimustele. Määruses (EL) nr 510/2011 esitatud CO2-heite sihttasemed põhinevad heitel, mis on mõõdetud NEDC meetodil. Uue katsemeetodi kasutuselevõtmisel heitetasemed muutuvad. Delegeeritud määruse eelnõus on esitatud mehhanism, millega NEDC-põhised eriheite sihttasemed teisendatakse WLTP-põhisteks väärtusteks, mis on sama ranged kui NEDC-l põhinevad sihttasemed. 
            
            
               WLTP-põhised eriheite sihttasemed tuleks kasutusele võtta niipea, kui WLTP on täielikult rakendatud.
            
            
               Katsemeetodi muutmise korral on vaja muuta ka tehniliste andmete seiret, mis on sätestatud määruse (EL) nr 510/2011 II lisas.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Määruse eelnõu põhineb kolme aasta pikkusel tööl, mis hõlmas konsulteerimist liikmesriikide, tootjate ja vabaühenduste paljude tehnikaekspertidega. Töö toimus ajutistes tehnilistes töörühmades ja vastav teema on olnud mootorsõidukite CO2-heite eksperdirühmas päevakorras nii 2016. kui ka 2017. aastal.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud määrusega muudetakse valemeid, millega arvutatakse aastast eriheite sihttaset, mida tootja peab järgima. Sellise pädevuse kasutamisel peab komisjon vastavalt määruse (EL) nr 510/2011 artikli 13 lõikele 6 tagama, et nimetatud määruses esitatud CO2-heite vähendamise nõuded NEDC-põhise CO2-heite kohta jääksid üleminekul WLTP-le nendega võrreldavaks. 
            
            
               KOMISJONI DELEGEERITUD MÄÄRUS (EL) …/…,
            
            
               2.6.2017,
            
            
               millega muudetakse Euroopa Parlamendi ja nõukogu määruse (EL) nr 510/2011 I ja II lisa, et viia need kooskõlla väikeste tarbesõidukite CO2-heite mõõtmiseks kasutatavas regulatiivses katsemeetodis tehtud muudatustega
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 11. mai 2011. aasta määrust (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist,
                  1
                eriti selle artikli 8 lõike 9 teist lõiku ja artikli 13 lõike 6 neljandat lõiku,
            
            
               ning arvestades järgmist:
            
            
               (1)Praegu komisjoni määruse (EÜ) nr 692/2008
                  2
                kohaselt kasutatav vananenud uus Euroopa sõidutsükkel (New European Driving Cycle, NEDC) asendatakse alates 1. septembrist 2017 uue regulatiivse katsemeetodiga kergsõidukite CO2-heite ja kütusekulu mõõtmiseks – ühtlustatud ülemaailmse kergsõidukite katsetamise meetodiga (World Harmonised Light Vehicles Test Procedure, WLTP), mis on esitatud komisjoni määruses (EL) nr […/…]
                  3
               [WLTP] [Opoce to add reference]. WLTP meetodiga saadakse eeldatavalt sellised CO2-heite ja kütusekulu väärtused, mis vastavad paremini tegelikele sõidutingimustele. 
            
         
         
            
               (2)Et võimaldada võtta arvesse vana kehtiva NEDC-ga ja uue WLTP-ga mõõdetud CO2-heite erinevust, on komisjoni rakendusmäärusega (EL) […/…]
                  4
                [Correlation][Opoce to insert reference] kehtestatud meetod nende väärtuste vastavusse seadmiseks.
            
            
               (3)Vastavusmeetodit kasutatakse WLTP järkjärgulisel juurutamisel kuni 2020. aasta lõpuni, et tagada võimalus kontrollida, kuidas tootjad järgivad CO2-heite sihttasemeid, mis sellel ajavahemikul määratakse NEDC alusel. Seejärel minnakse alates 2021. aastast täielikult üle WLTP-põhiste CO2 eriheite sihttasemete kohaldamisele.
            
            
               (4)Vastavusmeetodi kohaselt määratakse 2020. aastal CO2-heide kõigi uute registreeritud sõidukite puhul nii NEDC-ga kui ka WLTP-ga. Kummagi meetodiga saadud CO2-heite jälgimise tulemusena peaksid olema kättesaadavad usaldusväärsed andmekogud nende kahe katsemeetodiga määratud heitetasemete võrdlemiseks. Osutatud andmekogud peaksid võimaldama määrata WLTP-põhised eriheite sihttasemed, mis on määruse (EL) nr 510/2011 artikli 13 lõikes 6 esitatud nõude kohaselt ranguse poolest võrreldavad NEDC-meetodiga mõõdetud tulemuste alusel seatud sihttasemetega. 
            
            
               (5)Tootja eriheite sihttaseme kehtestamisel aastaks 2021 võetakse võrdlusväärtuseks 2020. aastal registreeritud uute väikeste tarbesõidukite keskmine WLTP kohane CO2-heide. Eriheite sihttase tuleks määrata osutatud võrdlusväärtuse võrdelise suurendamise või vähendamisega, võttes aluseks tootja edukuse NEDC-põhise eesmärgi saavutamisel aastal 2020.
            
            
               (6)WLTP-põhiste eriheite sihttasemete pikaajalise võrreldavuse tagamiseks tuleks arvesse võtta tootja autopargi sõidukite keskmise massi iga-aastaseid muutusi. 
            
            
               (7)Üksikasjalikele andmetele tuleks lisada terve rida uusi näitajaid, mida tuleb jälgida pärast WLTP juurutamist. WLTP kohaselt võetakse CO2-heite väärtuste arvutamisel arvesse iga üksiksõiduki konkreetset konfiguratsiooni. Selleks et tagada, et nii tootjad kui ka komisjon saavad sõidukeid identifitseerida ja andmeid tõhusalt kontrollida, on kohane võtta jälgimisel aluseks sõiduki valmistajatehase tähised. 
            
            
               (8)Seepärast tuleks määruse (EL) nr 510/2011 I ja II lisa vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) nr 510/2011 I ja II lisa muudetakse käesoleva määruse lisa kohaselt.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 2.6.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L […], […], lk […]. 
               
               
                  
                     (2)
                  
                        Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
               
               
                  
                     (3)
                  
                        Komisjoni [kuupäev] määrus (EL) nr …/…, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ, komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (ELT L…, …, lk …).
               
               
                  
                     (4)
                  
                        Komisjoni [kuupäev] rakendusmäärus (EL) .../..., millega sätestatakse meetod, mille abil määratakse vastavusnäitajad, mis kajastavad regulatiivse katsemeetodi muudatusi, ning millega muudetakse määrust (EL) nr 1014/2010 (ELT L ..., ..., lk ...).
               
            
      
    ---documentbreak--- 
      
         
         
            
               LISA
            
            
               järgmise dokumendi juurde:
            
            
               Komisjoni delegeeritud määrus,
            
            
               millega muudetakse Euroopa Parlamendi ja nõukogu määruse (EL) nr 510/2011 I ja II lisa, et viia need kooskõlla väikeste tarbesõidukite CO2-heite mõõtmiseks kasutatavas regulatiivses katsemeetodis tehtud muudatustega
            
            
               Määruse (EL) nr 510/2011 I ja II lisa muudetakse järgmiselt.
            
            
               1.
                     I lisasse lisatakse punktid 3, 4 ja 5:
            
            
               „3.
                     Tootja eriheite sihttase arvutatakse aastal 2021 järgmiselt:
            
            
               WLTP-põhine eriheite sihttase =
            
            
               kus:
            
            
                
                     on 2020. aasta keskmine CO2-eriheide, mis on määratud vastavalt määruse (EL) […/…][WLTP] XXI lisale, arvestamata CO2-heite vähenemist, mis tuleneb käesoleva määruse artikli 12 kohaldamisest;
            
            
               NEDCCO2 
                     on 2020. aasta keskmine CO2-eriheide, mis on määratud vastavalt rakendusmäärusele (EL) […/…][Correlation vans], arvestamata CO2-heite vähenemist, mis tuleneb käesoleva määruse artikli 12 kohaldamisest;
            
            
               NEDC2020target
                     on 2020. aasta eriheite sihttase, mis on arvutatud vastavalt käesoleva lisa punkti 1 alapunktile c.
            
            
               4.
                     Alates aastast 2021 arvutatakse tootja eriheite sihttase järgmiselt:
            
            
                  
                     Eriheite sihttase = WLTPreference target + a [(Mø – M0) – (Mø2020 – M0,2020)],
            
            
            
               kus:
            
            
               on 2021. aasta eriheite sihttase, mis on arvutatud vastavalt punktile 3;
            
            
               a
                     on punkti 1 alapunktis c määratletud suurus a;
            
            
               Mø
                     on uute registreeritud väikeste tarbesõidukite keskmine mass (M) asjaomase sihttaseme aastal kilogrammides (kg), nagu on määratletud punktis 1;
            
         
         
            
               M0
                     on punkti 1 alapunktis c määratletud M0;
            
            
               Mø2020
                     on 2020. aastal registreeritud uute väikeste tarbesõidukite keskmine mass (M) kilogrammides (kg), nagu on määratletud punktis 1;
            
            
               M0,2020
                     on M0 väärtus, mida kohaldatakse võrdlusaasta 2020 kohta.
            
            
               5.
                     Tootja puhul, kellele on tehtud erand seoses 2021. aasta NEDC-põhise eriheite sihttasemega, arvutatakse WLTP-põhine erandi kohane sihttase järgmiselt:
            
            
            
               kus:
            
            
               WLTPCO2
                     on punktis 3 määratletud WLTPCO2; 
            
            
               NEDCCO2 
                     on punktis 3 määratletud NEDCCO2; 
            
            
               NEDC2021target
                     on käesoleva määruse artikli 11 kohaselt komisjoni kindlaks määratud eriheite sihttase aastal 2021.“ 
            
            
               2. 
                     II lisa muudetakse järgmiselt: 
            
            
               a)
                     A osa punkti 1.1 muudetakse järgmiselt:
            
            
                  i)
                     esimest lõiku muudetakse järgmiselt:
            
            
               ―
                     alapunktidesse g ja n lisatakse järgmised sõnad: 
            
            
               „(NEDC ja WLTP)“;
            
            
                  
                     ―
                     lisatakse järgmised alapunktid:
            
            
                  
                     „p)
                     mass WLTP kohases katses;
            
            
               q)
                     hälbe- ja kontrolltegur, millele on osutatud rakendusmääruse (EL) […/…][Correlation vans] I lisa punktis 3.2.8;
            
            
               r)
                     sõidukitüüpkonna tähis, mis on määratud kindlaks määruse (EL) […/…][WLTP] XXI lisa punkti 5.0 järgi.“;
            
            
                  
                     ii)
                     lisatakse järgmine lõik:
            
            
               „Kalendriaasta 2017 kohta andmete esitamisel on alapunktis g osutatud WLTP-põhise CO2-heite, samuti alapunktis n osutatud, ökoinnovatsioonilahendusega saavutatud WLTP-põhise säästu andmete ning alapunktides p ja r nimetatud andmete esitamine vabatahtlik.
            
         
         
            
               Alates kalendriaastast 2018 teevad liikmesriigid vastavalt artiklile 8 komisjonile kättesaadavaks kõik käesolevas punktis loetletud näitajad sellises vormis, nagu on täpsustatud käesoleva lisa C osa 2. jaos.“; 
            
            
               b) C osa 2. jaos esitatud tabelit pealkirjaga „Üksikasjalikud seireandmed“ muudetakse järgmiselt:
            
            
               i)
                     kanne g asendatakse järgmisega:
            
            
            
                     
                        „g)
                     
                  
                  
                     
                        CO2 NEDC-põhine eriheide
                     
                     
                         (kogu tsükli kohta)
                     
                  
               
                     
                  
                  
                     
                        CO2 WLTP-põhine eriheide (kogu tsükli kohta)
                     
                     
                        (alates 2018. aastast)“;
                     
                  
               
               ii)
                     kanne n asendatakse järgmisega:
            
            
            
                     
                     
                        „n)
                     
                  
                  
                     
                        Ökoinnovatsioonilahenduse kood
                     
                  
               
                     
                  
                  
                     
                        Ökoinnovatsioonilahendusega saavutatud NEDC-põhise CO2-heite koguvähenemine
                     
                  
               
                     
                  
                  
                     
                        Ökoinnovatsioonilahendusega saavutatud WLTP-põhise CO2-heite koguvähenemine (alates 2018. aastast)“;
                     
                  
               
            
               iii)
                     kande o järele lisatakse kanded p, q ja r:
            
            
            
                     
                        „p)
                     
                  
                  
                     
                        Mass WLTP kohases katses
                     
                  
               
                     
                        q)
                     
                     
                  
                  
                     
                        Hälbetegur De (kui see on olemas)
                     
                  
               
                     
                  
                  
                     
                        Kontrolltegur (kui see on olemas)
                     
                  
               
                     
                        r)
                     
                  
                  
                     
                        Valmistajatehase tähis“;
                     
                  
               
               iv)
                     märkuse 1 teine lause jäetakse välja.